section_heading: Športski uspjesi
paragraph_text: Sljedeća sezona počela je jako dobro. Već u svibnju, Bolt ruši Powellov svjetski rekord na 100 metara istrčavši ih za 9,72 sekunde. U Ateni postavlja novi državni rekord na 200 metara, koji od tada iznosi 19,67 sekunde. Najuspješniji nastup na Olimpijskom igrama Bolt je imao u Pekingu 2008. godine, gdje osvaja zlata, ali ruši i svjetske rekorde, na 100 i 200 metara. Njegovo vrijeme od 9,69 sekunde učinilo ga je prvim športašem koji je istrčao 100 metara ispod 9,7 sekunda bez pomoći vjetra. Dana 22. kolovoza sudjelovao je u jamaičkoj štafeti na 4 x 100 metara kao treći nositelj štafete. Na toj utrci, Jamajka je osvojila zlato istrčavši štafetu za 37,10 sekunda, oborivši time svjetski rekord od 37,40 sekunda postavljen 1993. godine. Na Olimpijskim Igrama u Londonu 2012. Bolt je istrčao 9,63 te tako srušio olimpijski rekord na 100m koji je prije toga bio 9,69, te novi rekord na 4x100m koji iznosi 36,84, s Yohanom Blakeom, Nestom Carterom i Michaelom Fraterom.